**IZVJEŠTAJ O SAMOEVALUACIJI**

**SA KRITERIJUMIMA**

|  |  |
| --- | --- |
| **NAZIV USTANOVE:**  **Univerzitet Crne Gore**  **Br.**  **Datum i mjesto:** | **NAZIV ORGANIZACIONE JEDINICE:**  **Mašinski fakultet**  **Br.**  **Datum i mjesto: 14.02.2022. Podgorica** |

***Napomena: Za svaki kriterijum obrazložiti njegovo ispunjavanje, odnosno neispunjavanje prilažući dokument ili izvod iz dokumenta kao dokaz.***

**STANDARD 1. POLITIKA OBEZBJEĐENJA KVALITETA**

|  |
| --- |
| **Ustanove treba da imaju politiku obezbjeđenja kvaliteta koja je javna i koja predstavlja dio njihovog strateškog upravljanja. Unutrašnji akteri treba da izgrađuju i implementiraju ovu politiku kroz odgovarajuće strukture i procese, uz uključivanje spoljnih aktera.**  **Smjernice:**  Politike i procesi su glavni nosioci koherentnog sistema za obezbjeđenje kvaliteta ustanove koji obrazuje ciklus za stalno poboljšanje i doprinosi odgovornosti ustanove. Takav sistem pruža podršku razvoju kulture kvaliteta u kojoj svi unutrašnji akteri preuzimaju odgovornost za kvalitet i uključeni su u obezbjeđenje kvaliteta na svim nivoima ustanove. Kako bi se ovo omogućilo, politika ima formalan status i javno je dostupna. |
| **KRITERIJUMI** |
| 1. Politika obezbjeđenja kvaliteta ustanove je formalno usvojena i javno dostupna (datum usvajanja, internet stranica sa javno dostupnim dokumentom). |
| Obezbjeđenje kvaliteta visokog obrazovanja na Univerzitetu Crne Gore je oblast koja je prepoznata normativnim aktima, u kojima su definisani uslovi potrebni za obezbjeđenje kvaliteta, postizanje kvalitetnijeg i konkurentnog visokog obrazovanja, nadležnosti nosilaca sistema kvaliteta, stručna tijela i procedure.  Kao krovni akt Univerziteta, Statut (odredbe od člana 109 do 115) definišu proceduru samoevaluacije i ocjene kvaliteta.  Pored Statuta, Univerzitet Crne Gore je usvojio i Pravilnik o organizaciji i radu sistema za osiguranje i unapređenje kvaliteta na Univerzitetu Crne Gore (Bilten broj 343, 30. april 2015. godine). Pravilnik je dostupan na linku:  <https://www.ucg.ac.me/skladiste/blog_1015/objava_38310/fajlovi/PRAVILNIK.pdf>  Univerzitet Crne Gore je usvojio i Standarde i indikatore za obezbjeđenje i unapređenje kvaliteta/samoevaluaciju, koje je izradio Odbor za upravljanje sistemom kvaliteta (usvojen na sjednici 13.12.2019.g.). Dokument je razmatran i na sjednicama Senata 24.12.2019. godine, potom i Upravnog odbora. Standardi i indikatori kvaliteta su dostupni u prilogu Izvještaja, kao i putem linka: <https://www.ucg.ac.me/objava/blog/1015/objava/60058-standardi-i-indikatori-za-obezbjedenje-i-unapredenje-kvaliteta-samoevaluacija>  Pored navedenog, Univerzitet Crne Gore je usvojio i Strategiju razvoja Univerziteta za period 2019-2024. godine, koja, takođe, prepoznaje kao jedan od ciljeva njegovanje kulture kvaliteta. Strategija je usvojena na sjednici 17.07.2019. godine i dostupna je na linku: <https://www.ucg.ac.me/objava/blog/6/objava/55573-strategija-razvoja-univerziteta-crne-gore-2019-2024> |
| 1. Politika ustanove podržava organizaciju sistema za obezbjeđenje kvaliteta. |
| Univerzitet obezbjeđuje kontinuirani razvoj sistema kvaliteta u svim aspektima svog djelovanja.  Statutom Univerziteta Crne Gore uređen je mehanizam obezbjeđenja kvaliteta i definisane su nadležnosti na nivou Univerziteta i organizacionih jedinica.  Na nivou Univerziteta, uspostavljen je Centar za unapređenje kvaliteta, kao dio organizacione strukture Rektorata i nadležan je za funkcionisanje sistema za obezbjeđenje i unapređenje kvaliteta na Univerzitetu. U okviru Centra funkicioniše i Odbor za upravljanje sistemom kvaliteta, koji je stručno tijelo Centra, a članove imenuje Senat. Za više informacija o Centru, posjetiti link: <https://www.ucg.ac.me/rektorat/kvalitet>  Svaka organizaciona jedinica Univerziteta ima komisiju za obezbjeđenje i unapređenje sistema kvaliteta (tokom 2015. godine su uspostavljene). Komisiju imenuje Vijeće jedinice, iz reda akademskog osoblja sa akademskim, odnosno naučnim zvanjem i predstavnika studenata.  Postupak za obezbjeđenje i unapređenje sistema kvaliteta sprovodi se u skladu sa kriterijumima i standardima za samovrednovanje i procedurama za ocjenjivanje kvaliteta ustanova visokog obrazovanja. |
| 1. **Politika ustanove podržava organizacione jedinice, kao i pojedinačno zaposlene, a studenti se podstiču da preuzmu svoje odgovornosti u pogledu obezbjeđenja kvaliteta.** |
| Statutom Univerziteta Crne Gore predviđeno je da organizacione jedinice vrše redovno preispitivanje i reviziju svojih studijskih programa, o čemu sačinjavaju odgovarajuće izvještaje. Vijeća organizacionih jedinica obezbjeđuju akademsko osoblje koje zadovoljava standarde kvaliteta, koje je kvalifikovano i kompetentno u predmetnoj oblasti, i u cjelosti upoznato sa nastavnim planovima i ishodima učenja, te ih permanentno sprovode.  Pravilnikom o organizaciji i radu sistema za osiguranje i unapređenje kvaliteta na Univerzitetu Crne Gore detaljnije su uređene nadležnosti, organizacija i način rada za obezbjeđenje i unapređenje kvaliteta na Univerzitetu Crne Gore, kao i druga pitanja od značaja za njegovo funkcionisanje. Sistem osiguranja i unapređenja kvaliteta je usklađen sa ciljevima Evropskog prostora visokog obrazovanja, potencirajući značaj visokih standarda kvaliteta u svim oblastima djelovanja.  Organi Univerziteta, stručna i savjetodavna tijela, kao i svi zaposleni i studenti odgovorni su za sprovođenje sistema kvaliteta na Univerzitetu, odnosno na organizacionoj jedinici, u skladu sa svojim nadležnostima i ulogom koju imaju.  Postupak samovrednovanja, kontinuiranog praćenja, osiguranja i unapređenja kvaliteta sprovode Centar za unapređenje kvaliteta, na nivou Univerziteta i Komisije za obezbjeđenje i unapređenje sistema kvaliteta, na nivou organizacionih jedinica. Univerzitet i organizacione jedinice, kao nosioci implementacije sistema kvaliteta, djeluju usklađeno i odgovorni su za obezbjeđenje i unapređenje kvaliteta na Univerzitetu.  Centar za studije i kontrolu kvaliteta ima dva stalna odbora/stručna tijela: Odbor za upravljanje sistemom kvaliteta i Odbor za monitoring master studija.  Nadležnosti **Odbora za upravljanje sistemom kvaliteta** su:  1. Priprema prijedloga strateških planova i programa u oblasti kvaliteta, i donošenje odluka o smjernicama i postupcima za njihovo sprovođenje;  2. Priprema prijedloga za poboljšanja standarda, procedura i metoda provjere kvaliteta;  3. Predlaganje Senatu i Upravnom odboru Univerziteta konkretnih projekata i aktivnosti koji podstiču inovacije i razvoj u svrhu obezbjeđenja i unapređenja kvaliteta;  4. Podnošenje mišljenja Senatu o stanju u oblasti kvaliteta, o ocjeni kvaliteta Univerziteta, odnosno ocjeni kvaliteta u pojedinim oblastima u kojima se sprovodio postupak samovrednovanja;  5. Pomoć u pripremi dokumentacije za samoevaluaciju i akreditaciju;  6. Razmatranje izvještaja o samoevaluaciji i akreditaciji studijskih programa i dostavljanje mišljenja Senatu;  7. Utvrđivanje organizacije sistema izvještavanja;  8. Obavljanje ili stvaranje preduslova za sve ostale aktivnosti vezane za kvalitet.  **Komisija za obezbjeđenje i unapređenje sistema kvaliteta jedinice** zadužena je za cjelovito obezbjeđenje i unapređenje sistema kvaliteta jedinice.  Nadležnosti Komisije su:  1. Da vrše redovno preispitivanje i reviziju studijskih programa koji se realizuju na jedinici, kao i kadrovske strukture jedinice, prateći sprovođenje nastavnih planova i programa i ishoda učenja;  2. Sačinjavanje izvještaja koji sadrže analizu i ocjenu ispunjenosti standarda za samovrednovanje, prednosti i nedostatke u pogledu ispunjenosti tih standarda i predlog mjera za poboljšanje kvaliteta;  3. Svi ostali poslovi vezani za obezbjeđenje i unapređenje sistema kvaliteta organizacione jedinice, na osnovu odluka organa Univerziteta i jedinice.  Uloga studenta u obezbjeđenju sistema kvaliteta je prepoznata na način da su studenti uključeni u stručna tijela Univerziteta i komisije, i na taj način participiraju u svim procesima koji se tiču unapređenje kvaliteta na UCG.  Takođe, shodno zakonskoj obavezi, svake godine se sprovodi studentsko vrednovanje nastave. Izvještaj o anketiranju se, nakon instanci na fakultetskoj jedinici, prosleđuje i Senatu Univerziteta Crne Gore na upoznavanje, uz mišljenje Centra za unapređenje kvaliteta. |
| 1. Politika ustanove podržava akademski integritet i slobode, pri čemu se budno pazi na mogućnost pojave akademskih prevara. |
| Djelatnost Univerziteta zasnovana je na akademskim slobodama. Na osnovu člana 9 stav 2 Zakona o akademskom integritetu, Senat Univerzita Crne Gore, na sjednici održanoj 18.09.2019. godine, donio je Etički kodeks Univerziteta Crne Gore kojim se uređuju moralna i profesionalna načela kojih se mora pridržavati akademsko i drugo osoblje i studenti, u cilju očuvanja i unapređenja dostojanstva i ugleda Univerziteta Crne Gore, shodno njegovoj misiji, kao i u postupak za slučaj povrede tih načela. Etički kodeks Univerziteta Crne Gore predstavlja zajednički sistem vrijednosti, dominantni model profesionalnog ponašanja akademskog i drugog osoblja, koji posebno promoviše načela naučne čestitosti. Ovim aktom je predviđena odgovornost i način postupanja u slučaju otkrivanja akademskih prevara.  Internim procedurama posebno je uređen mehanizam otkrivanja akademskih prevara na nivou master i doktorskih studija, upotrebom softvera za otkrivanje plagijata od strane Centra za unapređenje kvaliteta, Centra za doktorske studije, a provjeravaju se i publikacije Univerziteta, za što je nadležan Uređivački odbor. Univerzitet je donio i Odluku o korišćenju softvera za utvrđivanje plagijata na Univerzitetu Crne Gore (objavljena u Biltenu broj 428, 18. aprila 2018. godine).  Fakultetskim jedinicama je, takođe, data preporuka da se, u cilju unapređenja akademskog pisanja na Univerzitetu Crne Gore, sprovodi provjera seminarskih, diplomskih i drugih radova putem softvera koji su dostupni za besplatno korišćenje, po inicijativi Centra za unapređenje kvaliteta.  U cilju promovisanja akademskog integriteta na Univerzitetu Crne Gore i, uopšteno, širenja kulture kvaliteta, kreiran je sajt za akademski integritet: <https://www.akademskiintegritet.ucg.ac.me/>  Centar za unapređenje kvaliteta svake godine upućuje inicijativu fakultetskim jedinicama da motivišu studente da pristupe polaganju online kursa o akademskom integritetu, nakon čega dobijaju sertifikat, koji mogu da prilože u svojoj studentkoj evidenciji na fakultetskoj jedinici. Na ovaj način se obezbjeđuje da studenti budu upoznati sa osnovnim postulatima akademskog integriteta i da unaprijede akademsko pisanje.  Rektorat je internim aktom uputio dopis fakultetskim jedinicama broj 01-2970/1, od 13.09.2018. g. da se imenuje i predstavnik iz reda administrativnog osoblja, koji će biti angažovan u aktivnostima iz ove oblasti, u skladu sa aktuelnim planovima na Univerzitetu Crne Gore. Održano je i nekoliko seminara, foruma, kako bi se studenti, akademsko i administrativno osoblje edukovalo o navedenoj temi. Više o tome na sajtu Univerziteta Crne Gore, u sklopu sekcije Vijesti. |
| 1. Politika ustanove štiti od netolerantnosti bilo koje vrste ili diskriminacije usmjerene protiv studenata ili zaposlenih. |
| Statutom Univerziteta Crne Gore predviđeno je da Univerzitet obezbjeđuje slobodu organizovanja i udruživanja, kao i zaštitu od diskriminacije po bilo kom osnovu, u skladu sa posebnim zakonom. Univerzitet uređuje osnovna moralna i profesionalna načela akademskog i drugog osoblja Etičkim kodeksom.  Statutom je predviđeno da se svi izbori u akademska zvanja vrše na osnovu akademskih zasluga, bez diskriminacije po bilo kojem osnovu.  Takođe, Statutom je predviđeno da prava i obaveze studenata, utvrđena zakonom, se ostvaruju na način da svaki student ima posebno pravo na jednakost, različitost i zaštitu od svih oblika diskriminacije, u skladu sa zakonom i ovim statutom.  Etičkim kodeksom Univerziteta kao neprihvatljive su označene pojave i ponašanja u okviru univerzitetske zajednice, u nastavi i profesionalnom radu kao što su: korupcija, diskriminacija, uznemiravanje, sukob interesa, nelojalnost, neodgovornost itd.  Takođe, Etičkim kodeksom Univerziteta zabranjen je svaki oblik diskriminacije studenata po osnovu rase, boje kože, nacionalne pripadnosti, društvenog i etničkog porijekla, veze sa nekim manjinskim narodom ili nacionalnom zajednicom, jezika, vjere ili uvjerenja, političkog ili drugog mišljenja, pola, rodnog identiteta, seksualne orijentacije, zdravstvenog stanja, invaliditeta, starosne dobi, imovinskog stanja, bračnog i porodičnog stanja, pripadnosti grupi ili pretpostavci o pripadnosti grupi, političkoj partiji ili drugoj organizaciji, kao i drugih ličnih svojstava.  Postupak zaštite i mjere koje se mogu preduzeti u postupku zaštite od diskriminacije uređene su Etičkim kodeksom Univerziteta Crne Gore. |
| 1. Politika ustanove podržava uključivanje spoljnih aktera u obezbjeđenje kvaliteta. |
| Na kraju svake studijske godine sprovodi se postupak samoevaluacije studijskih programa koji se realizuju na Univerzitetu, nastave i uslova rada, koji uključuje anketiranje studenata svih nivoa studija.  U procedurama osiguranja kvaliteta, Univerzitet vrši konsultacije sa poslodavcima, predstavnicima zaposlenih i drugim partnerima. Konsultacije sa partnerima su dio periodičnog pregleda studijskih programa i dodjeljivanja diploma, a uključuju sve partnere: bivše studente, poslodavce, sindikate, predstavnike lokalne samouprave i državnih organa.  U radu Centra za unapređenje kvaliteta mogu učestvovati strani eksperti, istaknuti profesori i istraživači, stručnjaci u oblasti kvaliteta, kao i predstavnici partnera zainteresovanih za realizaciju pojedinih projekata iz oblasti kvaliteta. Centar za unapređenje kvaliteta uređuje javnost rada i način prezentacije podataka sistema za obezbjeđenje kvaliteta na nivou Univerziteta i jedinica. |

**STANDARD 2. IZRADA I ODOBRAVANJE PROGRAMA**

|  |
| --- |
| **Ustanove treba da imaju procese za izradu i odobravanje programa. Programi treba da budu izrađeni na takav način da ispunjavaju ciljeve koji se pred njih postavljaju, kao i predviđene ishode učenja. Kvalifikacije do kojih programi vode treba da budu jasno određene i predstavljene, i da se pozivaju na tačan nivo u okviru nacionalnog kvalifikacionog okvira za visoko obrazovanje, a samim tim i na Kvalifikacioni okvir u Evropskom prostoru visokog obrazovanja.**  **Smjernice:**  Studijski programi predstavljaju suštinu nastavne misije ustanova visokog obrazovanja. Kroz njih se studentima pružaju akademska znanja i vještine, kao i prenosive vještine koje mogu uticati na njihov lični razvoj i naići na primjenu u njihovim budućim karijerama. |
| **KRITERIJUMI** |
| 1. Studijski program sadrži opšte programske ciljeve usklađene sa institucionalnom strategijom i imaju jasno utvrđene planirane ishode učenja. |
| Mašinski fakultet realizuje studijske programe na osnovnim, master i doktorskim studijama. Na osnovnim studijama postoje sledeći studijski programi:   1. Mašinstvo (<https://www.ucg.ac.me/studprog/5/1/1/2021-masinstvo-2019> ) 2. Drumski saobraćaj (<https://www.ucg.ac.me/studprog/5/3/1/2021-drumski-saobracaj-2019> )   Na master studijama postoje sledeći studijski programi:   1. Mašinstvo (<https://www.ucg.ac.me/studprog/5/1/5/2021-masinstvo-2020> ) 2. Drumski saobraćaj (<https://www.ucg.ac.me/studprog/5/3/4/2021-drumski-saobracaj-2020> )   Na doktorskim studijama:   1. Mašinstvo (<https://www.ucg.ac.me/studprog/5/1/4/2021-masinstvo-2017> )   Mašinski fakultet je nosilac i sledećih master multidisciplinarnih studijskih programa:   1. Mehatronika (<https://www.ucg.ac.me/studprog/5/4/4/2021-mehatronika-2020> ) 2. Kvalitet i standardizacija (<https://www.ucg.ac.me/studprog/5/1/7/2021-kvalitet-i-standardizacija-2020> ) 3. Energetska efikasnost (<https://www.ucg.ac.me/studprog/5/1/6/2021-energetska-efikasnost-2020> )   Svaki od navedenih studijskih programa ima jasno definisane ciljeve i ishode učenja. Studijski programi su usklađeni sa sa Statutom Univerziteta Crne Gore, misijom i vizijom Univerziteta Crne Gore i Strategijom razvoja Univerziteta Crne Gore. Studijski programi su usklađeni i sa Evropskim sistemom prenosa kredita ECTS – European Transfer Credit System.  PRILOG: ECTS KATALOZI SVIH PREDMETA |
| 1. Studijski program se izrađuje u saradnji sa studentima i ostalim akterima. |
| Studijski programi se koncipiraju na bazi povratnih informacija zainteresovanih strana (tržište rada, studentska populacija, potrebe javnih i privatnih preduzeća). Studijski programi se koncipiraju i u skladu sa trendovima u okruženju i svijetu. Naime, Mašinski fakultet realizuje brojne međunarodne projekte sa renomiranim naučnim institucijama iz svijeta kroz koje prati aktuelna dešavanja i trendove i na bazi kojih se adaptiraju studijski programi i kurikulumi. Na linku je dat pregled realizovanih projekata Mašinskog fakulteta (<https://www.ucg.ac.me/projekti/mf>).  Tokom izrade studijskih programa, na fakultetu se imenuje komisija, koja obavezno uključuje i predstavnike studenata. Takve komisije imaju zadatak da tokom trajanja pripreme za re/akreditaciju, u više iteracija razvijaju i usaglašavaju studijske programe. Takođe, konačni materijal za re/akreditaciju se usvaja na Vijeću Mašinskog fakulteta, u kojem u procentu od 20%, shodno Statutu UCG učestvuju i studenti. Na taj način, studenti imaju veoma značajan uticaj na formiranje studijskih programa.  Takođe, inputi za izradu ili izmjenu studijskih programa, dolaze od strane studenata i kroz svakodnevnu intenzivnu komunikaciju, posebno sa prodekanom za nastavu ali i sa ostalim članovima rukovodstva i svim profesorima i saradnicima na fakultetu. Posebno, kroz studentske ankete, takođe, studenti saopštavaju svoje stavove o ispunjenosti ciljeva određenog predmeta, ishodima učenja, njihovoj relevantnosti, značaju i slično. Te informacije se takođe koriste za potrebe izmjene ili izrade studijskih programa. |
| 1. Studijski program ima koristi od spoljne ekspertize i referenci. |
| Učešće Mašinskog fakulteta u brojnim međunarodnim projektima je omogućilo saradnju sa srodnim renomiranim visokoškolskim institucijama iz svijeta kroz koje se kontinuirano analiziraju i poboljšavaju studijski programi. I druge vrste saradnje sa renomiranim naučnicima i stručnjacima iz svijeta su od velikog značaja za praćenje i usklađivanje studijskih programa sa trendovima u svijetu. Naučne reference akademskog osoblja Mašinskog fakulteta ali i brojni naučni i stručni projekti koje realizuje Mašinski fakultet jačaju poziciju Mašinskog fakulteta što omogućava sve intenzivnije povezivanje naše institucije sa renomiranim svjetskim visokoškolskim institucijama. |
| 1. Studijski program odražava četiri svrhe visokog obrazovanja Savjeta Evrope (vidjeti Područje primjene i koncepti). |
| Svrhe ESG-a (Standardi i smjernice za obezbjeđivanje kvaliteta u Evropskom prostoru visokog obrazovanja – ESG) su sljedeće:   * njima se određuje zajednički okvir za sisteme obezbjeđivanja kvaliteta za učenje i podučavanje na evropskom, državnom i institucionalnom nivou; * njima se omogućava obezbjeđivanje i poboljšanje kvaliteta visokog obrazovanja u Evropskom prostoru visokog obrazovanja; * njima se podržava uzajamno povjerenje, čime se omogućava priznavanje i mobilnost unutar i preko državnih granica; * njima se obezbjeđuju informacije o obezbjeđivanju kvaliteta u EHEA.   ESG se zasnivaju na sljedeća četiri principa za obezbjeđivanje kvaliteta u EHEA:   * visokoškolske ustanove prvenstveno su odgovorne za svoj kvalitet i za njegovo obezbjeđivanje; * obezbjeđivanje kvaliteta odgovara raznovrsnosti sistema visokog obrazovanja, visokoškolskih ustanova, programa i studenata; * obezbjeđivanjem kvaliteta pruža se podrška razvoju kulture kvaliteta; * obezbjeđivanje kvaliteta uzima u obzir potrebe i očekivanja studenata, svih drugih zainteresovanih strana i društva.   Imajući u vidu navedeni okvir, može se konstatovati da se na Mašinskom fakultetu, a shodno i strategijama i aktivnostima na UCG, posebna pažnja posvećuje razvoju kvaliteta u skladu sa ESG. Naime, kroz infrastrukturu kvaliteta na UCG, pod posebnim uticajem i djelovanjem Centra za studije i kontrolu kvaliteta, svi studijski programi, pa samim time i oni na Mašinskom fakultetu se razvijaju i sprovode shodno svim standardima i smjernicama koje su definisane u ESG. Mašinski fakultet je odgovoran za svoj kvalitet i njegovo obezbjeđenje. Na Mašinskom fakultetu postoji Komisija za obezbjeđenje kvaliteta, koja je zadužena da prati, analizira, ocjenjuje i unapređuje kvalitet u svim aspektima. Kroz različite mehanizme, posebno ankete studenata, ali i ostale, na fakultetu se stvara okvir povjerenja u kvalitet i daju inputi za razvoj ukupne kulture kvaliteta. Svi programi, ali i nastavne metode i preporučena literatura se naslanjaju na najbolju međunarodnu praksu. U toku razvoja i unapređenja studijskih programa se posebna pažnja posvećuje uporedivosti studijskih programa sa onima sa prestižnih fakulteta iz Evropskog prostora visokog obrazovanja, čime se obezbjeđuju i preduslovi za mobilnost studenata.  Kako je i u prethodnoj tački navedeno, u unapređenju samog kvaliteta i kulture kvaliteta, aktivno učestvuju studenti ali i sve zainteresovane strane.  Informacije o standardima, smjernicama, aktivnostima i drugo na planu kvaliteta su dostupne i kroz univerzitetski sajt i poseban dio koji je posvećen Centru za studije i kontrolu kvaliteta (<https://www.ucg.ac.me/rektorat/kvalitet> ).  Mašinski fakultet je i nosilac multidisciplinarnog master programa Standardizacija i kvalitet, na kojem su mahom predavači sa Mašinskog ali i drugih fakulteta koji se u svojim istraživanjima bave oblašću kvaliteta, pa i kvalitetom visokog obrazovanja. I na taj način se posebno promoviše neophodnost razvoja kulture kvaliteta i samog kvaliteta, kako u samom obrazovanju, tako i u saradnji sa privrednim subjektima i primjeni stečenih univerzitetskih znanja. Profesori sa Mašinskog fakulteta su bili ili su i dalje aktivni članovi u mnogim nacionalnim komisijama, tijelima, odborima i slično koji se bave unapređenjem kvaliteta u visokom obrazovanju i njegovom usaglašavanju sa evropskim smjernicama i standardima npr: sektorske komisije, Nacionalni savjet za obrazovanje, Savjet za kvalifikacije i drugo. |
| 1. Studijski program se izrađuje tako da omogućava nesmetano napredovanje studenata kroz studije. |
| Studijski programi su izrađeni na način da omogućavaju nesmetano napredovanje studenata kroz studije. Naime, studijski programi su kreirani tako da omogućavaju ravnomjernu opterećenost studenata po semestrima i godinama. Svaki ECTS katalog sadrži jasno definisano opterećenje studenata. Broj predmeta kao i broj časova po semestru je uskladjen sa Zakonom o visokom obrazovanju i on je u optimalnim (srednjim) vrijednostima. Takođe, opterećenja studenata su u potpunosti usklađena i sa opterećenjima na drugim fakultetima iz Evropskog prostora visokog obrazovanja. Ne postoji ni uslovljenost izmedju kurseva istog studijskog programa što studentima omogućava jednostavnije napredovanje. |
| 1. Studijski program definiše očekivano opterećenje studenata, npr. pomoću ECTS kredita. |
| Svi studijski programi na Mašinskom fakultetu imaju broj kurseva i časova po semestru usklađen sa Statutom UCG. Svaki kurs je opisan ECTS katalogom u kojem je jasno definisano opterećenje u broju radnih sati aktivnog rada i samostalnog rada. Opisano opterećenje je u skladu sa stvarnim opterećenjem studenata. U nastavku se daju ECTS katalozi predmeta koji, pored ostalog, sadrže ciljeve, ishode učenja, nastavni plan i program i opterećenje studenata tokom semestra.  PRILOG: ECTS KATALOZI SVIH PREDMETA |
| 1. Studijski program obuhvata dobro strukturirane prilike za praksu gdje je to primjereno. |
| Studijski programi se realizuju na način da imaju minimum 25 % praktične nastave kako je propisano Zakonom o visokom obrazovanju. Praktična nastava se, zavisno od studijskog programa realizuje kroz praktičan rad u okviru odredjenih kurseva koji to omogućavaju ali i kroz predmet koji je strogo vezan za praksu u preduzećima. Mašinski fakultet je kreirao Plan organizacije praktične nastave i Nastavnu bazu organizacija za sprovođenje praktične nastave kojom je definisan tip praktične nastave za određene kurseve i gdje je to primjenjivo naziv i/ili tip preduzeća gdje se praksa realizuje. Na odredjenim kursevima, studenti rade seminarske radove u konkretnim preduzećima. Takodje, većina završnih, master i doktorskih radova se realizuju na bazi sprovedenih praktičnih istraživanja u izabranim poslovnim sistemima. Mašinski fakultet omogućava renomiranim preduzetnicima da u sklopu nastave održe predavanje studentima i prenesu im svoja znanja i iskustva, što je u skladu sa Strategijom razvoja UCG. Mašinski fakultet često realizuje i posjete studenata preduzećima.  Mašinski fakultet realizuje i projekte koji su orjentisani na jačanje saradnje sa privredom (projekti: Erasmus + Rebus, Erasmus + e-Viva, Erasmus + KnowHub, Erasmus + Success...).  PRILOG: PLAN ORGANIZACIJE PRAKTIČNE NASTAVE I SPISAK NASTAVNIH BAZA |
| 1. Studijski program podliježe procesu formalnog odobravanja u okviru ustanove. |
| Svi studijski programi na Mašinskom fakultetu su akreditovani shodno propisima za sticanje formalnog obrazovanja na Univerzitetu Crne Gore. To znači sticanje predviđenog broja ECTS kredita po kursevima, odnosno po studijskim programima koji se formalno priznaju shodno Statutu i shodno Zakonu o visokom obrazovanju. Na kraju svakog studijskog programa na svim nivoima studija, stiče se diploma i dodatak diplomi u gdje su jasno naznačeni broj formalno priznatih i stečenih ECTS kredita po predmetima i po studijskom programu.  Za svaki studijski program, shodno nacionalnom zakonodavstvu se kroz ustaljenu proceduru razijaju formalno priznate kvalifikacije, koje se svrstavaju u Nacionalni okvir kvalifikacija, koji je na nacionalnom nivou usklađen sa Evropskim kvalifikacionim okvirom. Na taj način se na tržištu rada i formalno priznaju svi ishodi učenja koji su postignuti na predmetima, odnosno na studijskim programima svih nivoa. |

**STANDARD 3. UČENJE, NASTAVA I PROVJERA ZNANJA USMJERENI NA STUDENTA**

|  |
| --- |
| **Ustanove treba da osiguraju da se programi izvode na način kojim se studenti podstiču na preuzimanje aktivne uloge u kreiranju procesa učenja, te da provjera znanja studenata odražava takav pristup.**  **Smjernice:**  Učenje i nastava usmjereni na studenta imaju važnu ulogu u stimulisanju motivacije studenata, njihove samorefleksije i angažovanosti u procesu učenja. To podrazumijeva pažljivo razmatranje izrade i izvođenja studijskih programa i ocjenu ishoda. |
| **KRITERIJUMI** |
| 1. Kod učenja i nastave poštuje se i prilagođava različitostima studenata i njihovih potreba, omogućavajući fleksibilne putanje učenja. |
| Nastavno osoblje svoje metode rada prilagodjava potrebama studenata. U periodu pojave pandemije Covid 19, nastavno osoblje je pristupilo e–learning metodama nastave što se pokazalo kao veoma dobar način rada sa studentima. Iz tog razloga je i ovaj vid nastave, kao vrlo značajan, prepoznat Strategijom razvoja UCG. Predmetni nastavnici se prilagodjavaju različitostima studenata trudeći se da im izadju u susret.  Fakultet, shodno univerzitetskim pravilima se po potrebi prilagođava i principima primjene pravila afirmativne akcije prilikom upisa studenata, a takođe se u mogućoj mjeri prilagođava i potrebama studenata sa posebnim potrebama. U tom smislu, fakultet učestvuje aktivno u svim aktivnostima koje se sprovode na Univerzitetu, u cilju podrške studentima sa posebnim potrebama i stvaranju uslova za njihovu bolju inkluziju u proces obrazovanja.  Svi predavači i saradnici na Fakultetu se prilagođavaju i terminima za ispitne obaveze ali i procesu nastave, za studente koji idu na tzv. Program stručnog osposobljavanja, koji, posebno nakon završenog prvog nivo studija iziskuje obaveze studenata sa ovog programa koje moraju da obavljaju kod poslodavca. Za te studente se obično po potrebi u popodnevnim terminima vrši dodatno angažovanje profesora i saradnika, kako u dijelu predavanja, tako posebno u dijelu provjere znanja i konsultacija. |
| 1. Kod učenja i nastave razmatraju se i koriste različiti načini izvođenja nastave, gdje je prikladno. |
| Nastava na svim studijskim programima se odvija na različite načine u cilju postizanja postavljenih ishoda učenja. Teži se sve više interaktivnom radu sa studentima, podstičući kod studenata kreativnost, inovativnost i takmičarski duh. Timski rad se sve više protežira naročito prilikom izrade seminarskih radova. U zavisnosti od potrebe koriste se i metode e~~-~~learninga. Praktična nastava je vid nastave kojom se kroz praksu i na konkretnim primjerima studentima prenosi znanje. Praktična nastava se odvija na svim studijskim programima na Mašinskom fakultetu i prepoznata je kao vrlo značajna i Strategijom razvoja UCG. Različitost oblika izvođenja nastave omogućava sticanje različitih ishoda učenja studenata ali i omogućava aktivnu ulogu studenata tokom nastave. Praktična nastava se odvija kako u laboratorijama Mašinskog fakulteta tako i u preduzećima navedenim u Nastavnoj bazi Mašinskog fakulteta.  Mašinski fakultet je u prethodnom periodu, posebno zahvaljujući tzv Fondu R (razvoj), značajna sredstva uložio upravo u razvoj tehničkih i infrastrukturnih kapaciteta za potrebe unapređenja nastavnog procesa. Tim putem je obnovljena i značajno unaprijeđena infrastruktura (amfitetari, učionice, računarske sale, laboratorija). Takođe, sve ove prostorije su snabdjevene sa najsavremenijom opremom za sprovođenje nastave (video projektori, računari, pametne table i slično), ali i sa laboratorijskom opremom koja obezbjeđuje studentima sticanje znanja sa kojima će se sretati u budućoj privrednoj praksi i radu. |
| 1. Kod učenja i nastave fleksibilno se koriste razne pedagoške metode. |
| U nastavi se koriste različite pedagoške metode u cilju podsticanja studenata na aktivniji rad. Prilikom izrade zadataka i analize studija slučaja, zahtijeva se, gdje je to moguće, aktivno učešće studenata. Gdje je to moguće, studentima se daju seminarski radove koje rade timski ili pojedinačno i koje prezentuju čime studenti stiču odredjeni broj poena. Aktivno učešće studenata se, gdje je to moguće, vrednuje i utiče na konačnu ocjenu.  Svi oblici nastave i provjere znanja su precizno definisani i blagovremeno predočeni studentima kroz ECTS kataloge sa jasno naznačenim brojevima poena. |
| 1. Kod učenja i nastave redovno se vrednuju i prilagođavaju načini izvođenja nastave i pedagoške metode. |
| Studentska anketa se sprovodi na kraju svakog semestra kako bi se dobile povratne informacije od studenata o predmetu, ali i o kvalitetu nastave. Ocjene dobijene putem ankete, se obrađuju i prezentuju u skladu sa Zakonom o visokom obrazovanju i o istima se diskutuje na sjednici Vijeća. Nastavnik i saradnik za sve elemente u kojima su ocijenjeni sa ocjenom ≥3 i ≤4, moraju da sprovode mjere poboljšavanja organizacije i izvođenja nastave. Praćenje realizacije planiranih mjera se vrši periodičnim analizama povratnih informacija od strane studenata, a verifikacija na osnovu upoređivanja dobijenih ocjena sa ocjenama iz prethodnih godina, ako je srednja ocjena nastavnika i saradnika i predmeta u intervalu ≥2 i ≤3, nastavnik i saradnik su dužni da pripreme posebne mjere poboljšavanja organizacije i izvođenja nastave. Te mjere podrazumijevaju izradu plana konkretnih akcija i programa praćenja nastavnog procesa u skladu sa preporukama za organizaciju učenja. Efikasnost mjera se prati tokom nastave, upoređenjem sa rezultatima uzastopnih provjera a verifikacija se vrši upoređenjem ocjena na kraju nastave.  Svim nastavnicima i saradnicima koji su od strane studenata ocijenjeni ukupnom srednjom ocjenom ≤4, na sjednicama Vijeća i kroz direktne kontakte sugeriše se da počnu sa aktivnostima u ispunjavanju preporuka Senata Univerziteta u cilju poboljšavanja procesa nastave. Ova konstatacija se odnosi i na nastavnike i saradnike koji imaju po pojedinim pitanjima ocjenu ≤4. |
| 1. Kod učenja i nastave podstiče se osjećaj samostalnosti kod studenata, osiguravajući pritom adekvatne smjernice i podršku od strane nastavnog osoblja. |
| U toku nastave, gdje je to moguće, podstiče se interaktivan rad nastavnika/saradnika sa studentima. Studenti se podstiču na kritičko razmišljanje i na uključivanje u diskusiju tokom predavanja. Takodje se i prilikom vježbi traži aktivno uključivanje studenata.  ECTS katalozi predmeta sadrže sve potrebne smjernice studentima u savladavanju gradiva. ECTS katalozi predmeta sadrže ciljeve i ishode predmeta, plan rada, metod nastave i savladavanja gradiva, potrebnu literaturu, opterećenje studenata i oblike provjere znanja i ocjenjivanja. Studenti imaju i redovne konsultacije sa predmetnim nastavnicima u cilju obezbjedjivanja jasnih smjernica i podrške za savladavanje nastavnog gradiva. |
| 1. Kod učenja i nastave promoviše se uzajamno poštovanje između studenata i nastavnika. |
| Uzajamno poštovanje između studenatra i nastavnika se kontinuirano promoviše na Mašinskom fakultetu. Studentima su na raspolaganju besplatne online obuke iz oblasti akademskog integriteta putem web sajta: <https://www.akademskiintegritet.ucg.ac.me/>  Postoje dva kursa o akademskom integritetu. Kurs 1 koji je namijenjen studentima na samom početku studija i kurs 2 koji je namijenjen studentima koji počinju da pišu seminarske i završne radove u cilju obezbjedjenja antiplagijarizma. Studenti su u mogućnosti da nakon sprovedene obuke dodju online i do sertifikata o stečenim kompetencijama. Studenti Mašinskog fakulteta prolaze ove kurseve i stiču ove kompetencije.  Predmetni nastavnici informišu studente o akademskom integritetu i njihovim pravima i obavezama. |
| 1. Kod učenja i nastave postoje odgovarajući postupci za rješavanje po prigovorima studenata. |
| Studenti imaju svoje predstavnike godina koji obavljaju komunikaciju sa predmetnim nastavnicima i tako rešavaju sve eventualne smetnje u radu. Studenti imaju i svoje predstavnike u Vijeću fakulteta. Takođe je komunikacija predstavnika studenata sa Prodekanom za nastavu i Rukovodiocima studijskih programa na svakodnevnom vrlo visokom nivou. Eventualno se veći prigovori mogu rešavati na sjednicama Vijeća gdje je u skladu sa Statutom UCG propisano da u Vijeću sjedi 20% od ukupnog broja članova Vijeća, izabrani od strane studentske organizacije na organizacionoj jedinici, vodeći računa da u strukturi budu zastupljeni studenti svih nivoa studija (osnovne, postdiplomske i doktorske) |
| 1. Lica koja vrednuju studente su upoznata sa postojećim metodama testiranja i ispitivanja i pruža im se podrška za razvoj vlastitih vještina u toj oblasti. |
| Lica koja vrednuju studente su upoznata sa postojećim metodama testiranja i ispitivanja i ista navode u svojim ECTS katalozima. Fond R Mašinskog fakulteta omogućava predmetnim nastavnicima da se usavršavaju u raznim oblastima pa time i u ovoj ako to smatraju neophodnim. |
| 1. Kriterijumi i metode za provjeru znanja, kao i kriterijumi za ocjenjivanje, se unaprijed objavljuju. |
| Kriterijumi i metode za provjeru znanja, kao i kriterijumi za ocjenjivanje, su poznati studentima kroz ECTS kataloge koje dobijaju prilikom prvog susreta sa predmetnim nastavnikom. Takodje se ECTS katalozi nalaze i na sajtu Mašinskog fakulteta. |
| 1. Provjera znanja omogućava studentima da pokažu u kojoj mjeri su planirani ishodi učenja postignuti. Studenti dobijaju povratne informacije koje su, ukoliko je to potrebno, povezane sa savjetima o procesu učenja. |
| Svaki predmet je, između ostaloga opisan i sa ishodima učenja koji se navode u ECTS katalogu. U ECTS katalogu se navode i ocjene koje student može da osvoji na predmetu. Studentima se na prvom času detaljno prezentiraju ciljevi predmeta i posebno ishodi učenja koji se stiču na tom predmetu. Prezentuju im se i predispitne obaveze i ocjene koje mogu da dobiju, kao i broj poena koji nosi svaki segment kursa. Pravilima studiranja je precizno definisano da student može da položi ispit ako je stekao 50 i više postotaka za dati predmet. Ujedno, to znači i da je stekao sve ishode učenja, a nivo njegovog znanja o tim ishodina se gradira pomoću jasno definisane skale sa ocjenama.  Takođe, za svaki studijski program su posebno definisani ukupni ishodi učenja, koji se osvajaju kada se završe sve planom i programom definisane obaveze za taj studijski program, a srednja ocjena govori o niovou znanja o tim ishodima učenja. |
| 1. Gdje je to moguće, provjeru znanja vrši više od jednog ispitivača. |
| Na Mašinskom fakultetu je uobičajeno da se na svakom predmetu, kao nosioc predmeta definiše jedan profesor ili jedan profesor i jedan saradnik. Rijetki su slučajevi, da se zbog karaktera predmeta, njegovog obima ili specifičnosti tema koje se izučavaju, imenuju dva predavača. Obično je to slučaj sa predmetima koji dijelom zalaze u oblasti za koje Mašinski fakultet nije matičan (npr oblast metalurgije, elektrotehnike i slično). U svakom slučaju, obezbijeđeni su uslovi da se studentima na najbolji način prezentuju znanja i adekvatno sprovede ispitivanje. U ECTS katalozima je za svaki predmet jasno definisan način provjere znanja, kao i broj poena koji u konačnoj sumi dovodi do formiranja ukupne ocjene (ocjene se uobičajeno formiraju kroz dio koji ocjenjuje predmetni nastavnik i dio koji ocjenjuje predmetni saradnik).  Zavisno od obaveza i dostupnosti nastavnika i saradnika i drugog, svake godine, a na bazi odredbe Statuta, rukovodioci studijskih programa prave plan realizacije nastave, koji se usvaja na Vijeću fakulteta i na Senatu UCG, kojim se za svaki predmet jasno definišu imena nastavnika i saradnika na svim predmetima. Shodno tom planu se i vrši kasnije ispitivanje, ocjenjivanje i formiranje ocjene studentima.  Pravilima propisanim u Zakonu o visokom obrazovanju, postoji mogućnost i da se za određene situacije, formira i komisija za ocjenjivanje studenta, što je postupak koji se na Mašinskom fakultetu u prethodnom periodu nije sprovodio jer za tim nije bilo potrebe.  Na osnovu člana 92 Zakona o visokom obrazovanju, propisano je sledeće: Student ima pravo da organu rukovođenja ustanove podnese prigovor na ocjenu ako smatra da ispit nije obavljen u skladu sa zakonom i opštim aktom ustanove u roku od 48 sati od dobijanja ocjene.  Organ rukovođenja je dužan da po prigovoru, u roku od tri dana, obrazuje komisiju koja će utvrditi, u skladu sa zahtjevom iz prigovora, da li je ocjena izvedena suprotno propisima, pregledati i ponovo ocijeniti pismeni ili drugi rad ili ispitati studenta.  Ocjena komisije je konačna. Ukoliko student traži izuzeće predmetnog nastavnika, taj nastavnik ne može biti član navedene komisije. |
| 1. Pravila o provjeri znanja u obzir uzimaju olakšavajuće okolnosti. |
| Rasporedom polaganja ispita, definišu se termini za provjeru znanja. Takođe, pravilima i Akademskim kalendarom su definisani i termini za predispitne provjere znanja (kolokvijumi) koji utiču na formiranje ocjene. U rasporedima polaganja ispita, nerijetko je stavljeno i da studenti sami sa profesorima mogu da definišu termin za provjeru znanja zavisno od njihovih obaveza. Takođe, posebno na drugom nivou studija, značajan broj studenata učestvuje u tzv. programu stručnog osposobljavanja, pa nijesu u mogućnosti da prisustvuju provjeri znanja u toku radnog vremena. Za te studente se uzimaju u obzir olakšavajuće okolnosti i njima se u smislu termina izlazi u susret. Olakšavajuće okolnosti se uzimaju u obzir i usled uslova koje je izazvala Covid pandemija, pa se za studente koji su imali iskustvo sa ovom pandemijom, formira tzv. Covid rok, koji se tretira na isti način kao i redovni rokovi. |
| 1. Provjera znanja se dosljedno i pravedno primjenjuje na sve studente i sprovodi se u skladu sa navedenim procedurama. |
| Način provjere znanja studenata je definisan ECTS katalozima predmeta i odvija se za sve studente na isti način. Provjere znanja i rokovi su definisani ECTS katalogom, kao i Akademskim kalendarom koji se od strane Senata usvaja na početku svake studijske godine. U njemu se podjednako za sve definišu termini za nastavu i termini za kolokvijume, završne i popravne ispite. Pred kraj semestra se javno objavljuje i raspored ispitnih obaveza, koji je jednak za sve studente i kojeg se podjednako moraju pridržavati svi profesori i saradnici. |
| 1. Postoji formalna procedura za žalbe studenata. |
| Studenti putem studentskih anketa vrednuju kvalitet nastave nastavnika i saradnika ali i sami predmet čime iskazuju svoje mišljenje.  Ipak, osim mišljenja studenti mogu iskazati i žalbu na sve činioce nastavnog procesa. Žalbu je moguće iskazati lično Prodekanu za nastavu ali i preko predstavnika studenata u Vijeću. U takvim situacijama Prodekan za nastavu pokušava riješiti problem direktno sa nastavnikom ili isti procesuira Dekanskom kolegijumu i Vijeću Mašinskog fakulteta. Teži se rešavanju problema na zadovoljstvo studenata uz uvažavanje predmetnih nastavnika. Na Mašinskom fakultetu je bio manji broj ovakvih problema a nijedan nije bio ozbiljnijeg karaktera. |

**STANDARD 4. UPIS STUDENATA, NJIHOVO NAPREDOVANJE KROZ STUDIJE, PRIZNAVANJE I SERTIFIKACIJA**

|  |
| --- |
| **Ustanove treba na dosljedan način da primjenjuju prethodno definisane i objavljenje propise koji obuhvataju sve faze studiranja, odnosno upis studenata, njihovo napredovanje kroz studije, priznavanje i sertifikaciju.**  **Smjernice:**  Obezbjeđivanje uslova i podrške koji su neophodni za napredovanje studenata kroz akademsku karijeru je u najboljem interesu svakog pojedinačnog studenta, programa, ustanove i sistema. Od ključnog je značaja da procedure upisa, priznavanja i završetka studija budu primjerene svrsi, naročito kada su studenti mobilni u okviru jednog ili više sistema visokog obrazovanja. |
| **KRITERIJUMI** |
| 1. Politike pristupa, procesi i kriterijumi za upis sprovode se dosljedno i na transparentan način. Obezbijeđeno je upoznavanje studenata sa radom ustanove i uvođenje u program. |
| Tokom upisa studenata na Mašinski fakultet vrši se rangiranje studenata po uspjehu iz prethodnih nivoa obrazovanja. Rang liste koje se prave isključivo se vode kriterijumima uspjeha i ničim više. Prvo se objavljuju preliminarne rang liste a nakon isteka roka za primjedbe i prigovore i konačne rang liste. Prije samog upisa vrši se kampanja po školama gdje se budućim brucošima objašnjavaju prednosti zašto studirati Mašinski fakultet. |
| 1. Ustanova uspostavlja i procese i instrumente za prikupljanje, praćenje i reagovanje na informacije o napredovanju studenata kroz studije. |
| Tokom procesa studiranja studenti se prate kroz ankete, kroz rad studentskih predstavnika u Vijeću fakulteta i kroz druge vannastavne aktivnosti kao što su sport, mašinijade i druge vrste događaja kojih ima jako puno. |
| 1. Institucionalna praksa priznavanja je u skladu sa principima Lisabonske konvencije o priznavanju. |
| Tokom studentskih razmjena uvijek se vodi računa o listama predmeta koji studenti uzimaju na razmjeni i koji im se priznaju nakon povratka. Takođe, za strane studente koji borave kod nas vrši se diseminacija naših predmeta prema njima i ocjenjivanje na kraju semestra. |
| 1. Saradnja sa drugim ustanovama, agencijama za obezbjeđenje kvaliteta i domaćim ENIC/NARIC centrom, u cilju osiguravanja dosljednog priznavanja u cijeloj zemlji. |
| Sve što je vezano za obezbjeđenje kvaliteteta nastave, radi se neposredno u saradnji sa Komisijom za obezbjeđenje i unapređenje sistema kvaliteta Mašinskog fakulteta, Centrom za unapređenje kvaliteta u Rektoratu UCG i sa drugim organizacijama tokom različitih procesa evaluacija kojih ima jako puno. |
| 1. Po završetku programa, studenti dobijaju dokumentaciju kojom se obrazlaže koje su kvalifikacije stekli, uključujući postignute ishode učenja i kontekst, nivo, sadržaj i status studija koje su pohađali i koje su uspješno završili. |
| Nakon formalnog završetka studija koji se događa nakon odbrane specijalističkog, odnosno master rada student odmah dobija potvrdu o završenom stepenu studija, a nakon izrade diploma i pratećeg saplementa dobija se i taj dokument koji sadrži sve potrebne detalje o stečenim kvalifikacijama.  PRILOG: DIPLOMA I PRILOG DIPLOMI |

**STANDARD 5. NASTAVNO OSOBLJE**

|  |
| --- |
| **Ustanove treba da osiguraju kompetentnost svog nastavnog osoblja. Treba da primjenjuju pravične i transparentne procese prilikom zapošljavanja i razvoja zaposlenih.**  **Smjernice:**  Uloga predavača je od ključnog značaja za stvaranje kvalitetnog iskustva studiranja i omogućavanja sticanja znanja, kompetencija i vještina. Sve raznovrsnija studentska populacija i veća usredsređenost na ishode učenja zahtijeva učenje i nastavu usmjerene na studenta, pa se time i uloga nastavnika mijenja (vidjeti Standard 1.3). |
| **KRITERIJUMI** |
| 1. Ustanova uspostavlja i pridržava se jasnih, transparentnih i pravičnih procesa za zapošljavanje i uslova zapošljavanja koji prepoznaju značaj podučavanja. |
| Mašinski fakultet kao jedinica UCG ima usvojenu sistematizaciju radnih mjesta kako za akademsko osoblje (nastavnici i saradnici) tako i za administrativno. Konkursi za prijem su javni, odobrenja za konkurs se traže od Rektorata, često je i cijela procedura prijema i jednih i drugih praćena dobijanjem različitih nivoa saglasnosti, kako bi proces bio što više nadgledan sa nivoa Rektorata. Uslovi za zapošljavanje adademskog osoblja su striktno propisani, poštuju se, čak se vodi računa i o sprečavanju nepotizma koje potencijalno postoji u određenim slučajevima.  Postupak izbora u zvanje je jasan i transparentan i odvija se kroz sledeće korake:   1. Konkurs se raspisuje šest mjeseci prije isteka vremena prethodnog izbora. 2. Konkurs za izbor raspisuje Univerzitet, na predlog Vijeća organizacione jedinice, uz prethodnu saglasnost rektora. 3. Zahtjev ORGANIZACIONE JEDINICE za raspisivanje konkursa treba da sadrži grupu predmeta ili oblast za koju se raspisuje konkurs sa nedjeljnim fondom časova, semestrom i studijskim programom, ime i prezime kandidata, datum prethodnog izbora. Zahtjevi se dostavljaju Univerzitetu do 20. u mjesecu. Konkurs se raspisuje na kraju mjeseca. 4. Nakon dobijanja SAGLASNOSTI Vijeće organizacione jedinice predlaže Komisiju za razmatranje konkursnog materijala i pisanje izvještaja (RECENZENTSKA KOMISIJA), koju imenuje Senat Univerziteta. 5. Kandidati dostavljaju PRIJAVU sa PRILOZIMA Univerzitetu, u tri primjerka. 6. Univerzitet prosljeđuje materijal svakom RECENZENTU posebno. Recenzenti dostavljaju IZVJEŠTAJ Univerzitetu. 7. U BILTENU UNIVERZITETA se objavljuje BIOGRAFIJA, KLASIFIKACIONA BIBLIOGRAFIJA I IZVJEŠTAJI RECENZENATA.   Na osnovu Biografija i klasifikacione bibliografije, Naučni odbor Univerziteta Crne Gore daje mišljenje o ispunjenosti Uslova kriterijuma za izbor u akademsko zvanje (<https://www.ucg.ac.me/skladiste/blog_102/objava_3748/fajlovi/mjerila%20za%20izbor%20%20u%20akademska%20zvanja.pdf>). Senat, na bazi biografije, klasifikacione bibliografije, izvještaja recenzenata i Mišljenja Naučnog odbora, donosi konačnu odluku, večinom glasova akademskog osoblja u istom ili višem akademskog zvanju, o izboru kandidata u akademsko zvanje. Pravila u vezi izbora u zvanje su data na sledećem linku: <https://www.ucg.ac.me/objava/blog/6/objava/3719-pravila-u-vezi-izbora-u-zvanja> |
| 1. Ustanova nudi i promoviše mogućnosti za profesionalni razvoj nastavnog osoblja. |
| Mašinski fakultet je zahvaljujući svojim mogućnostima, u kontinuitetu podsticao, podstiče i podsticaće usavršavanje svog nastavnog kadra. Skoro da nemamo nastavnika i saradnika koji nije imao priliku da boravi na nekoj prestižnoj stranoj ustanovi tokom svog usavršavanja i izrade magistarskog/doktorskog rada. Prema Strategiji razvoja Mašinskog fakulteta za period 2019 - 2024 (<https://www.ucg.ac.me/skladiste/blog_4/objava_40/fajlovi/Masinski%20fakultet.pdf>) , diseminacija znanja i vještina iz drugih sredina je veoma važna za naš razvoj i tome će se i u budućnosti posvećivati velika pažnja. |
| 1. Ustanova podstiče naučne aktivnosti radi jačanja veze između obrazovanja i istraživanja. |
| Mašinski fakultet je univerzitetska jedinica na UCG koja ima veoma razvijenu saradnju sa državnim organima, drugim institucijama i privrednim subjektima Crne Gore. Pored njih imamo i odličnu saradnju sa instuitucijama van Crne Gore, kroz projekte, uspostavljene saradnje od ranije i kontakte naših alumnista koji rade na svim kontinentima, na šta smo veoma ponosni. Ove aktivnosti su u skladu sa sledećim ciljevima propisanih Strategijom razvoja Mašinskog fakulteta za period 2019 - 2024:  Cilj 4.1 Jačanje saradnje sa privrednim i javnim sektorom  Cilj 4.2. Podrška i osnivanje Alumni asocijacija i saradnja sa naučnom dijasporom  Cilj 4.3. Podrška privrednom, društvenom i kulturnom razvoju  Strategijom razvoja Mašinskog fakulteta su definisani i sledeći ciljevi koji se odnose na podsticanje naučne aktivnosti i na kojima se predano radi:  Cilj 2.1. Jačanje istraživačkih kapaciteta Mašinskog fakulteta  Cilj 2.2. Prepoznatljivost Mašinskog fakulteta u Evropskom istraživačkom prostoru  Cilj 2.3. Unapređenje naučnih aktivnosti studenata na nivou master i doktorskih studija na Mašinskom fakultetu |
| 1. Ustanova podstiče inovacije u nastavnim metodama i korišćenje novih tehnologija. |
| U prethodnom periodu značajna sredstva su potrošena na modernizaciju nastave, korišćenjem novih tehnologija učenja i drugih pratećih aktivnosti. Sve učionice na fakultetu su opremljene tzv. pametnim tablama, sve su renovirane, značajno je obnovljena računarska oprema, nabavljeni su brojni softveri i simulatori za praktičnu nastavu i opremljene Laboratorije. Pored toga imamo i učionicu za daljinsko učenje koja je dobijena iz projekta HERD QIMSEE koji je realizovan u periodu 2014 – 2016 godina.  Navedene aktivnosti su u skladu sa sledećim ciljevima Strategije razvoja Mašinskog fakulteta:  Cilj 1.1. Mašinski fakultet kreira i realizuje kvalitetne i inovativne studijske programe na svim nivoima studija, sa jasno definisanim i međunarodno uporedivim ishodima učenja u Evropskom prostoru visokog obrazovanja, prilagođene savremenim potrebama društva i tržišta  Cilj 1.2. Mašinski fakultet razvija programe cjeloživotnog učenja i inovativne metode nastave i učenja  Cilj 1.3. Mašinski fakultet podstiče internacionalizaciju i interdisciplinarnost studijskih programa  Takodje, implementacija Erasmus projekata (Rebus, eVIva, KnowHub, Success) su podstakli nastavno osoblje Mašinskog fakulteta da praktičnu nastavu realizuju u saradnji sa preduzećima iz Nastavne baze. Na taj način se, ne samo završni i master radovi, već i seminarski radovi, realizuju u preduzećima, uključuju se eksperti iz Nastavnih baza u proces izrade završnih i master radova, uključuju predstavnici javnog i privatnog sektora u nastavni proces. Ove aktivnosti su uskladjene sa ciljem 4.1 . Jačanje saradnje sa privrednim i javnim sektorom, Strategije razvoja Mašinskog fakulteta. U vezi sa prethodnim, Mašinski fakultet kontinuirano radi na jačanju saradnje sa privredom i tu saradnju promoviše potpisivanjem memoranduma o saradnji sa institucijama iz javnog sektora i privrednim subjektima.  U skladu sa gore navedenim, inoviraju se kurikulumi predmeta ali i cijeli nastavni moduli. |

**STANDARD 6. RESURSI ZA UČENJE I PODRŠKA STUDENTIMA**

|  |
| --- |
| **Ustanove treba da na odgovarajući način finansiraju aktivnosti učenja i nastave i da obezbijede adekvatne i lako dostupne resurse za učenje, kao i podršku studentima.**  **Smjernice:**  U cilju pružanja optimalnog iskustva studiranja, ustanove obezbjeđuju niz resursa radi pružanja podrške u učenju. Ovi resursi su različiti, od fizičkih resursa, poput biblioteka, sredstava za učenje i informatičke infrastrukture, do ljudske podrške u vidu mentora i drugih savjetnika. Uloga službi za pružanje podrške od naročitog je značaja kod omogućavanja mobilnosti studenata u okviru jednog ili više sistema visokog obrazovanja. |
| **KRITERIJUMI** |
| 1. Ustanova obezbjeđuje niz resursa radi pružanja podrške u učenju. |
| Fakultet ima savremene softvere za praćenje nastave putem interneta i dosta udžbenika za veliki broj kurseva za studente. Udžbenici su napisani u prethodnom periodu kada je Mašinski fakultet imao veoma razvijenu izdavačku djelatnost. Sada publikovanje ide preko Uređivačkog odbora UCG osim za neke specijalne slučajeve preko Komisije za izdavačku djelatnost fakulteta. Fakultet ima veoma dobro razvijenu informatičku strukturu za studente i posjeduje savremeni informacioni sistem za upravljanje dokumentima (ORIGAMI) čije mogućnosti još uvijek nijesu dovoljno iskorišćene ali se planira njihovo proširenje i na studente. Fakultet ima zaposlenog IT inženjera koji je na značajan informatički nivo podigao fakultet. |
| 1. Ustanova uzima u obzir potrebe raznovrsne studentske populacije, te prelazak na učenje usmjereno na studenta i fleksibilne modele učenja i nastave, prilikom raspodjele, planiranja i obezbjeđivanja resursa za učenje i pružanje podrške studentima. |
| Mašinski fakultet je značajno promijenio svoj studentski sastav po pitanju rodne ravnopravnosti, sada sa značajno boljim odnosom udjelom ženskog pola u studentskoj populaciji na šta smo veoma ponosni. Pored toga, trudimo se da i u nastavnom kadru vodimo računa o ovom pitanju, pa imamo i mlađe koleginice u sastavu saradnika u nastavi, a koje će vremenom preći u osoblje sa akademskim zvanjem. |
| 1. Kroz unutrašnje obezbjeđenje kvaliteta osigurava se da svi resursi budu primjereni svrsi, dostupni, te da studenti budu informisani o uslugama koje su im na raspolaganju. |
| Na Mašinskom fakultetu postoji Centar za Kvalitet kao jedna od podorganizacionih jedinica kao i Komisija za obezbjeđenje i unapređenje sistema kvaliteta koji pružaju značajnu podršku u procesima koji se odigravaju na Fakultetu po pitanju implementacije standarda kvaliteta i praćenja indikatora uspješnosti na mnogim poljima. Studenti su članovi Vijeća fakulteta u značajnom broju (preko 20%) i jako su dobro informisani o svim aktivnostima, kako nastavnim tako i vannastavnim. |
| 1. Administrativno osoblje i osoblje za pružanje usluga podrške je kvalifikovano i ima mogućnosti za razvoj svojih kompetencija. |
| Mašinski fakultet ima veoma komptentno aministrativno osoblje, kako u studentskoj službi fakulteta, tako i u administraciji i finansijama. Razlog za to leži u činjenici da zbog izloženosti spoljašnjem tržištu gdje mi dosta učestvujemo, administracija je utrenirana i veoma stručna na radost svih, počev od nastavnog osoblja, tako i studenata i svih drugih naših potencijalnih partnera kojih ima jako puno. |

**STANDARD 7. UPRAVLJANJE INFORMACIJAMA**

|  |
| --- |
| **Ustanove treba da osiguraju prikupljanje, analiziranje i korišćenje relevatnih informacija, u cilju efikasnog upravljanja programima i drugim aktivnostima.**  **Smjernice:**  Pouzdani podaci su ključni za donošenje utemeljenih odluka da bi se znalo šta dobro funkcioniše a šta zahtijeva dodatnu pažnju. Efikasni procesi za prikupljanje i analizu informacija o studijskim programima i druge aktivnosti doprinose sistemu unutrašnjeg obezbjeđenja kvaliteta. |
| **KRITERIJUMI** |
| 1. Ustanova obezbjeđuje informacije o ključnim indikatorima uspješnosti. |
| Mašinski fakultet, kao i ostale Univerzitetske jedinice, sprovodi jednom godišnje postupak samoevaluacije u odnosu na Standarde za obezbjedjenje i unapredjenje kvaliteta (<https://www.ucg.ac.me/skladiste/blog_1015/objava_60058/fajlovi/STANDARDI%20KVALITETA_final.pdf> ). Izvještaje o samoevaluaciji ustanove usvaja najprije Vijeće organizacione jedinice a zatim i organ upravljanja ustanove. Izvještaje o samoevaluaciji usvaja Senat UCG-a nakon čega se dostavljaju Ministarstvu i Agenciji za obezbjeđenje kvaliteta u visokom obrazovanju. Način i kriterijumi samoevaluacije za studijske programe, nastavnu opremu, kvalifikacije akademskog osoblja, način obavljanja nastave, upis studenata, procenat prolaznosti na ispitima, procenat diplomiranih studenata i sadržaj ankete bliže se uređuje aktom Agencije.  Rezulati o određenim segmentima samoevaluacije se mogu naći i na portalu Snike. Neposredno prije i tokom procesa izrade strategije razvoja UCG, na Mašinskom fakultetu je sprovedena stručna analiza za utvrđivanje indikatora uspješnosti (tzv. PIP – Proces Improvement Points) tako da je utvrđena lista i određene su neuralgične tačke koje će se poboljšavati tokom vremena akreditacija i reakreditacija. |
| 1. Ustanova obezbjeđuje informacije o profilu studentske populacije. |
| Prilikom upisa na Fakultet sakuplja se dokumentacija o studentskoj populaciji i čuvaju se njihovi personalni dosijei.Prikupljene informacije se nalaze u okviru cjelovitog univerzitetskog portala Snike (<http://snike.cis.ac.me/nastavnik/info-student.aspx> ) gdje se mogu naći podaci o profilu studentske populacije. Naime, na ovom portalu se u elektronskoj formi veoma lako mogu pronaći i pretražiti svi relevantni podaci o svakom studentu, počev od opštih podataka i broja indeksa, preko broja telefona, datuma rođenja, mjesta rođenja, mjesta stanovanja, adrese, završene srednje škole, emaila itd, do statusa i programa koji studira, prosjeka, položenim i prijavljenim ispitima i drugo.  Takođe se radi analiza iz kojih škola su upisani studenti jer nam je to važan indikator uspješnosti prilikom sledećeg upisa studenata. |
| 1. Ustanova obezbjeđuje informacije o napredovanju studenata kroz studije, stopi uspješnosti i napuštanja studija. |
| Takođe, svi podaci vezano za napredovanje studenata, stopi uspješnosti, statusu studija, prijavljenim ispitima, položenim ispitima, ovjerenim semestrima i slično se mogu naći na portalu Snike (<http://snike.cis.ac.me/nastavnik/info-student.aspx>). Sve ove informacije dostupne su i u studentskoj službi Fakulteta. |
| 1. Ustanova obezbjeđuje informacije o zadovoljstvu studenata studijskim programima. |
| Mašinski fakultet obezbjeđuje sve informacije o zadovoljstvu studenata studijskim programom, kroz portal Snike u dijelu Rezultati (<http://snike.cis.ac.me/nastavnik/kvalitet-vrednovanje.aspx>). U ovom dijelu se, između ostaloga jasno mogu vidjeti ocjene vezano za nivo ostvarenja definisanih ciljeva predmeta, korišćena literatura, način predavanja, način ispitivanja, ocjene za nastavnika, ocjene za saradnika, komentari i drugo. Informacije se takođe dobijaju i u neposrednim kontaktima sa studentskim predstavnicima u Vijeću fakulteta i drugim studentskim organizacijama. |
| 1. Ustanova obezbjeđuje informacije o dostupnim resursima za učenje i podršku studentima. |
| U ECTS katalozima, u dijelu metode nastave i savladavanja gradiva, nalaze se sve informacije vezane za oblike nastave i samim tim i koriščenje resursa i podršk~~e~~ studentima. Takođe, u dijelu Literatura, Oblici provjere znanja i ocjenjivanje, Obaveze studenata u toku nastave i drugo, definisane su sve informacije koje služe kao podrška studentima, dostupnost konsultacijama, obaveze studenata u toku nastave i drugo. Kroz sajt Mašinskog fakulteta su takođe date neke informacije o profesorima, njihovim kontaktima, dostupnosti, kao i npr. projektima koji dijelom nude podršku studentima, mogućnost uključivanja i sticanja novih znanja i slično. Na sajtu se takođe blagovremeno i intenzivno saopštavaju informacije o programima mobilnosti, stipendijama i slično kao jednom od veoma značajnih i u poslednje vrijeme aktuelnih programa podrške studentima. Takođe, kroz rad studentske organizacije, svim studentima se saopštavaju neophodne informacije o resursima i podršci. Takođe i na sjednicama Vijeća se preko predstavnika studenata, ovoj populaciji saopštavaju sve neophodne informacije oko resursa za učenje i podršku. |
| 1. Ustanova obezbjeđuje informacije o karijernim putanjama svršenih studenata. |
| Mašinski fakultet kroz niz projekata koji imaju karakter kako stručnih kontinuiranih, tako i stručnih i naučnih povremenih projekata izuzetnu saradnju sa privredom. Ključni akteri u tim projektima su bivši studenti Mašinskog fakulteta, sa kojima se održava izuzetna saradnja. Takođe, mnogi profesori sa Mašinskog fakulteta su uključeni u različite upravljačke i stručne odbore, pa i time ostvaruju izuzetnu saradnju sa organizacijama u kojima su zaposleni diplomirani studenti Mašinskog fakulteta. Na Mašinskom fakultetu takođe postoji i Alumni klub (<https://www.ucg.ac.me/objava/blog/1290/objava/112100-masinski-fakultet-alumni-klub> ), čije će aktivnosti u narednom periodu biti značajnije unaprijeđene. |

**STANDARD 8. INFORMISANJE JAVNOSTI**

|  |
| --- |
| **Ustanove treba da objavljuju informacije o svojim aktivnostima i programima koje realizuju, koje su jasne, tačne, objektivne, aktuelne i lako dostupne.**  **Smjernice:**  Informacije o aktivnostima ustanove korisne su za buduće i sadašnje studente, kao i za svršene studente, druge zainteresovane strane i javnost. |
| **KRITERIJUMI** |
| 1. Ustanova pruža informacije o svojim aktivnostima i programima koje nudi, kao i kriterijumima za upis, planiranim ishodima učenja tih programa, kvalifikacijama koje dodjeljuje, procedurama za izvođenje nastave, učenje i provjeru znanja koji se koristi, stopama prolaznosti i prilikama za učenje koje su na raspolaganju njihovim studentima, kao i informacije o zapošljavanju diplomaca. |
| Mašinski fakultet je u prethodnom periodu bio jedna od veoma aktivnih jedinica UCG po zastupljenosti u medijima, sve u cilju popularisanja studija mašinstva za mlađu populaciju, kao i za informisanje javnosti o našim mogućnostimo koje nijesu male. Vođene su ciljane kampanje u medijima, na društvenim mrežama, kroz takmičenja u robotici gdje smo bili jako zastupljeni u svim događajima, zatim podrškom startup ogranizacijama, raličitim studentskim udruženjima i drugima u cilju naše promocije. Jedni smo od rijetkih koji smo u svojim budžetima planirali ovakve vrste aktivnosti koje su rezultirale snimanjem filmova i reklama o Fakultetu skoro svake godine. Sve aktuelne informacije se redovno objavljuju na sajtu Mašinskog fakulteta (https://www.ucg.ac.me/mf/) , facebook stranici (<https://www.facebook.com/masinskifakultetucg>) i instagramu (<https://instagram.com/masinski_fakultet_ucg?utm_medium=copy_link>). |

**STANDARD 9. KONTINUIRANO PRAĆENJE I PERIODIČNO REVIDIRANJE PROGRAMA**

|  |
| --- |
| **Ustanove treba da prate i periodično revidiraju svoje programe kako bi osigurale postizanje ciljeva koji su pred njih postavljeni i odgovorile na potrebe studenata i društva. Revidiranje treba da bude usmjereno na kontinuirano poboljšanje programa. O aktivnostima koje se planiraju ili preduzimaju kao rezultat tih aktivnosti potrebno je obavijestiti sve aktere na koje se one odnose.**  **Smjernice:**  Cilj redovnog praćenja, provjere i revidiranja studijskih programa je da se osigura njihova adekvatna realizacija i da se stvori efikasno okruženje za učenje i podršku studentima. |
| **KRITERIJUMI** |
| 1. Kontinuirano praćenje i periodično revidiranje uključuju sadržaj programa u svijetlu najnovijih istraživanja u datoj disciplini, čime se osigurava savremenost programa. |
| Kroz sve procese akreditacija i reakreditacije, Mašinski fakultet je koristio prilike da modernizuje svoje programe i uvede nove. Naše programe karakteriše primjeren broj kurseva, veoma smisleni sadržaji za inženjere sa veoma modernim predmetima i disciplinama, koji prate savremene trendove u obrazovanju. Jedni smo od rijetkih jedinica koji imaju multidisciplinarne programe kao što su: Energetska efikasnost, Mehatronika i Kvalitet i standardizacija, koje realizujemo sa drugim jedinicama UCG (ETF, PMF, AF, MTF). Pored toga jako smo aktivni na organizaciji kurseva i obrazovanja za državne institucije, kroz programe obuka za energetske menadžere, zatim mnoge obuke vezane za bezbjednost saobraćaja, sisteme menadžmenta kvalitetom i dr.  Takođe, predmetni nastavnici redovno inoviraju ECTS kataloge predmeta u skladu sa naučnim, tehnološkim trendovima i trendovima u inoviranju nastavnih metoda. |
| 1. Kontinuirano praćenje i periodično revidiranje uključuju promjenjive potrebe društva. |
| Promjene strukture industrije uslovile su neminovne promjene u našim obrazovnim kurikulumima, pa smo početkom 90-ih godina XX vijeka najprije uveli smjer Energetika, a kasnije početkom XXI vijeka i studijski program Drumski saobraćaj, pa kasnije i Mehatroniku na osnovnim studijama. Vrijeme je pokazalo da su to bili dobri potezi i da su opravdali svoje postojanje i dan danas pa su u tom pravcu razvijani i master studijski programi. I danas imamo nove ideje za nove programe, kao što su biomedicinska mehatronika, obnovljivi izvori energije u okviru smjera energetika itd.  Periodično se preispituje aktuelnost studijskih programa, praćenjem zahtjeva tržišta, prikupljanjem povratnih informacija od predstavnika alumni organizacije Mašinskog fakulteta, stanja na Zavodu za zapošljavanje, kvalitetu i kvantitetu zapošljavanja svršenih studenata. Takođe, studentske ankete putem kojih se dobijaju povratne informacije studenata, ne samo o predmetnom nastavniku, već i o predmetu, su od velike koristi za praćenje i revidiranje studijskih programa.  Mašinski fakultet je učestvovao i u međunarodnim projektima koji su imali za cilj unapređenje studijskih programa poput Erasmus + projekat (TrafSaf, Rebus, eVIva, KnowHub). |
| 1. Kontinuirano praćenje i periodično revidiranje uključuju opterećenje studenata, njihovo napredovanje kroz studije i završetak studija. |
| Programi na Fakultetu se revidiraju prema iskustvima koje naše nastavno osoblje ima boraveći na stranim institucijama, učestvujući na međunarodnim projektima, naučnoistraživačkim projektima i projektima saradnje sa privredom. Praćenje studenata kroz studije je aktivno jer prodekan za nastavu održava sa njima redovne i veoma žive kontakte o njihovim potrebama i željama. Te informacije se prikupljaju i putem anketa koje se redovno obavljaju i analiziraju i u skladu sa tim primjenjuju potrebne mjere unapređenja. |
| 1. Kontinuirano praćenje i periodično revidiranje uključuju efikasnost procedura za provjeru znanja studenata. |
| Provjera znanja studenata se vrši putem redovnih kolokvijuma tokom semestra i na ispitima. Ispitivanja su u glavnom pismenim putem što smatramo da treba da bude revidirano u budućem vremenu, da se više pažnja posveti usmenom ispitivanju. Ankete koje se sprovode među studentima bi trebale biti intenzivnije promovisane, kako bi ih studenti odradili u što većem broju i na što je moguće ozbiljniji način, jer su značajan i veoma koristan izvor informacija za sve promjene sa kojima se susrećemo. |
| 1. Kontinuirano praćenje i periodično revidiranje uključuju studentska očekivanja, potrebe i zadovoljstva programom. |
| Kontinuirano praćenje studentskih očekivanja, potreba i zadovoljstva studijskim programima se sprovode anketiranjem studenata na kraju svakog semestra. Ankete najprije analizira Prodekan za nastavu a zatim i Vijeće Mašinskog fakulteta. Ove analize su jedan od ulaznih elemenata za revidiranje studijskih programa. |
| 1. Kontinuirano praćenje i periodično revidiranje uključuju okruženje za učenje i službe za pružanje podrške, te njihovu primjerenost svrsi programa. |
| Studentima su na raspolaganju dobro opremljeni amfiteatri, računarske sale, laboratorije i kvalitetna Nastavna baza za praktičnu nastavu. Svi raspoloživi resursi su u skladu sa potrebama studenata i studijskih programa. Administrativno osoblje je na raspolaganju kako studentima, tako i nastavnom kadru u cilju kontinuiranog unapređivanja kvaliteta nastave i naučnoistraživačkog rada. Mašinski fakultet ima i studentsku službu koja je opremljena potrebnom hardverskom i softverskom opremom i potrebnim administrativnim osobljem. |
| 1. Programi se redovno pregledaju i revidiraju, u šta su uključeni studenti i druge zainteresovane strane. |
| Studentski predstavnici su članovi komisija za akreditacije i reakreditacije studijskih programa, Komisije za samoevaluaciju i Komisije za obezbjeđenje i unapređenje sistema kvaliteta. Njihove sugestije i predlozi se prate i gdje je primjereno uvažavaju. Podaci o kvalitetu programa se dobijaju i na bazi studentskih anketa. |
| 1. Prikupljene informacije se analiziraju, a program se prilagođava kako bi se osigurala njegova savremenost. |
| Podaci prikupljeni putem anketa, kroz direktnu komunikaciju, radom u Komisijama se analiziraju i preduzimaju koraci u cilju osavremenjivanja studijskih programa. Učešćem u međunarodnim projektima, nastavno osoblje se sa najboljih svjetskih univerziteta informiše o savremenim metodama nastavnog procesa, aktuelnim kursevima i temama od značaja za studijske programe i u skladu sa tim pruža preporuke za osavremenjavanje studijskih programa Mašinskog fakulteta. |
| 1. Objavljuju se revidirane specifikacije programa. |
| Na web stranici Fakulteta redovno se objavljuju sve informacije o fakultetskim aktivnostima pa i o specifikaciji programa. Na web sajtu Mašinskog fakulteta su za svaki studijski program date opšte informacije o programu, ishodi učenja, opisi modula, plan i program rada i opisi pojedinačnih kurseva. ECTS katalozi predmeta su prilikom modernizovanja web sajta Univerziteta Crne Gore, povučeni ali se očekuje da će vrlo brzo biti ponovo transparentni. |

**STANDARD 10. CIKLIČNO EKSTERNO OBEZBJEĐENJE KVALITETA**

|  |
| --- |
| **Ustanove treba da periodično vrše proces eksternog obezbjeđenja kvaliteta u skladu sa ESG standardima.**  **Smjernice:**  Eksterno obezbjeđenje kvaliteta u svojim različitim oblicima može potvrditi efikasnost unutrašnjeg obezbjeđenja kvaliteta ustanove, i može služiti kao katalizator poboljšanja i ponuditi ustanovi nove perspektive. Njime se, takođe, obezbjeđuju informacije kako bi se i ustanova i javnost uvjerile u kvalitet aktivnosti ustanove. |
| **KRITERIJUMI** |
| 1. Ustanova vodi računa da se napredak koji je postignut od posljednje aktivnosti u oblasti obezbjeđenja kvaliteta uzima u obzir prilikom priprema za sljedeću. |
| Kvalitet organizacije i realizacije sopstvenih aktivnosti Fakultet preispituje kroz redovan proces samoevaluacije, kojim se, između ostalog, vrši ocjena kvaliteta studijskih programa i njihove usklađenosti sa potrebama tržišta rada i usaglašenosti sa sličnim studijskim programima sa drugih univerziteta. Kao polazna osnova za unapređenje kvaliteta koriste se izvještaji komisija iz prethodnog vremenskog perioda. Sprovođenje sistema kvaliteta na Univerzitetu Crne Gore regulisano je Pravinikom o organizaciji i radu sistema za osiguranje i unapređenje kvaliteta na Univerzitetu Crne Gore. |
| 1. Ustanova učestvuje u cikličnim postupcima eksternog obezbjeđenja kvaliteta koji u obzir uzimaju, gdje je to relevantno, uslove iz zakonodavnog okvira u kojem funkcionišu.. |
| U cilju eksternog obezbjeđenja kvaliteta, Fakultet prolazi kroz proces akreditacije i reakreditacije, u skladu sa Članom 7 Zakona o visokom obrazovanju. Usklađenost procesa rada i nastavnih planova sa evropskim standardima i smjernicama verifikuje Agencija za kontrolu i obezbjeđenje kvaliteta visokog obrazovanja, u skladu sa svojim ovlašćenjima prema Članu 10 Zakona o visokom obrazovanju. |